Portugalska Zapadna Afrika
<s>Portugalska Zapadna Afrika ili Portugalska Angola su, oba, nazivi za portugalsku koloniju na području današnje samostalne Angole.</s><s>Portugalski Imperij je područje Angole kolonizirao još 1575. godine, dok je ista svoju nezavisnost stekla 1975. godine, nakon 400 godina portugalske vladavine.</s><s>Teritorij je kroz povijest mijenjao imena:</s>

<s>1588. – 1834.: Generalna kapetanija Kraljevine Angole
 1834. – 1926.: Provincija Angola
 1926. – 1951.: Kolonija Angola (termin se kolokvijalno koristio još od 1914., ali je tek 1926. formaliziran)
 1951. – 1972.: Provincija Angola
 1972. – 1975.: Država Angola</s>

<s>Historija portugalskog prisustva u Angoli datira još iz 1484. godine i ekspedicija koje je predvodio Diogo Cão.</s><s>Kolonija je formalno uspostavljena 1575. godine, a na čelu iste bio je Paulo Dias de Novais.</s><s>Njega je nakon smrti naslijedio Luís Serrão, kojega je nakon tri godine zamijenio André Ferreira Pereira.</s><s>Iz Portugala je 1592. godine poslan kraljevski guverner, Francisco de Almeida, međutim, zbog otpora Portugalaca u Angoli opozvan je već sljedeće godine (1593.).</s><s>Jerónimo de Almeida postaje te 1593. godine guverner Angole, ali nije dugo ostao na toj poziciji jer je 1594. godine poslan novi guverner, João Furtado de Mendonça, s velikom vojskom.</s><s>Novi guverner, Manuel Cerveira Pereira došao je s vojskom do Cambambea, gdje je izgradio utvrdu.</s>

<s>Manuel Pereira Forjaz je postavljen 1607. za novog guvernera sa zadatkom da uhapsi Pereiru.</s><s>Guverner Forjaz je lokalne afričke poglavice i njihove sunarodnjake stavio pod zaštitu portugalske krune, namečući im teške poreze.</s><s>Ubrzo, Portugalci prave savez s afričkim plemenom Imbangala (1612.) i kreću u zajedničke napade na narod Mbundu.</s><s>Godine 1615., Manuel Cerveira Pereira je po drugi put postavljen za guvernera i to s ciljem osvajanja Benguele.</s><s>To je i ostvareno 1617. godine, u sklopu širenja Portugalaca južno od Luande.</s><s>Sljedeće godine, Portugalci nastavljaju kampanju širenja svoje kolonije i napadaju Kraljevinu Ndongo.</s><s>Godine 1621., guverner João Correia de Sousa je započeo nove pohode na lokalno stanovništvo.</s>

<s>Godine 1623., Nizozemci napadaju Luandu i privremeno zauzimaju Benguelu, koja je u to vrijeme bila centar trgovine robljem.</s><s>I sljedeće godine, Nizozemci su pokušali preuzeti portugalske kolonije, ali bez uspjeha.</s><s>Ipak, 1641. godine Nizozemci uspijevaju osvojiti Luandu i na području Angole uspostaviti koloniju Loango-Angola.</s><s>Portugalci su 1648. godine vratili Angolu, ali su održali trgovinske odnose s Nizozemcima.</s>

<s>U narednom periodu, Portugalci napreduju prema unutrašnjosti i 1680. godine osnivaju Cacondu.</s><s>Tridesetak godina kasnije, 1714. godine, osnivaju trgovačku ispostavu na ušću rijeke Lungwebungu u rieku Zambezi.</s><s>Portugalske snage su proširile Angolu i južno od Benguele u XVIII. vijeku, a u XIX. vijeku su pokušali opkoliti i ostale oblasti.</s><s>Tokom 1840. godine osnivaju Moçâmedes u južnoj Angoli kao dio pokušaja daljeg širenja kolonije.</s><s>Grad je brzo narastao zahvaljujući emigrantima iz Brazila.</s><s>Angola je izvozila robove sve do 1878. godine, kada je trgovina robovima zabranjena.</s><s>Proizvodnja kave u Angoli započinje tridesetih godina XIX. vijeka i postaje najznačajnija privredna grana sve do sedamdesetih godina XX. vijeka, kada je otkrivena nafta.</s><s>Osim toga u Angoli jača industrija gume i vlasti kolonije nameću carine na izvoz bjelokosti.</s><s>Proizvodnja gume doživljava pravi procvat od 1880. godine.</s>

<s>Godine 1951., Angola, kao i Mozambik, dobivaju status prekomorske provincije.</s><s>Nezadovoljni vladavinom Portugalaca, tokom šezdesetih godina XX. vijeka, formirano je nekoliko pokreta protiv portugalske vlasti.</s><s>To je 1961. dovelo do rata za nezavisnost, koji je 1975. godine kulminirao Alvorskim sporazumom.</s><s>Dana 11. studenog 1975., službeno je proglašena nezavisna Angola.</s>

<s>Vanjske poveznice
 .
 .</s>

<s>Historija Angole
Nastanci 1570-ih
Prestanci 1975.</s><s>Historija Portugala
Bivše države u Africi
Kolonijalizam</s>

